**Հայնրիխ Ֆերդինանդ** (գերմ.՝ Heinrich Ferdinand von Österreich-Toskana, ամբողջական անունը` Heinrich Ferdinand Salvator Maria Joseph Leopold Karl Ludwig Pius Albert Rupert Katharina von Ricci von Österreich-Toscana, փետրվարի 13, 1878(1878-02-13), Զալցբուրգ, Ավստրիա - մայիսի 21, 1969(1969-05-21), Զալցբուրգ, Ավստրիա), ավստրիական էրցհերցոգ Հաբսբուրգ-Լոթարինգյան ընտանիքից, զինվորական, նկարիչ և լուսանկարիչ։

Կենսագրություն
--------------

Հայնրիխ Ֆերդինանդը ծնվել է 1878 թվականի փետրվարի 13-ին Զալցբուրգում։ Ֆերդինանդ 4-րդի և իր կնոջ Ալիսա Բուրբոն-Պարմսկոյի ընտանիքի վեց երեխաներից չորրորդն էր։ Մկրտության ժամանակ ստացել է Heinrich Ferdinand Salvator Maria Joseph Leopold Karl Ludwig Pius Albert Rupert Katharina von Ricci von Österreich-Toscana անունը։ Մինչև 1891 թվականը դաստիարակվել է տանը, մեծացել որպես հետաքրքրասեր տղա։ 1891 թվականից սովորել է Գրանիցե քաղաքի ռազմական դպրոցում, այնուհետև Վիներ-Նոյշտադտ քաղաքի Թերեզիանյան ակադեմիայում (մինչև 1897 թվականը)։ 1903 թվականին ավարտել է Ինսբրուքի ռազմական դպրոցը, ստանալով օբեր-լեյտենանտի կոչում, ծառայել է 6-րդ դրագունյան գնդում։ 1906-1914 թվականներին առողջական խնդիրների պատճառով Հայնրիխ Ֆերդինանդը թողել է ռազմական ծառայությունը և կնոջ հետ ապրել է Մյունխենում։ Որոշել է ստանալ գեղարվեստական կրթություն։ Առաջին համաշխարհային պատերազմին մասնակցել է Գալիցիայում և Հյուսիսային Իտալիայում։ 1917 թվականի օգոստոսի 16-ին ստացել է գեներալ-մայորի կոչում, 1918 թվականի մարտի 2-ին արձակուրդ է գնացել` 1918 թվականի դեկտեմբերի 1-ին թողնելով զինվորական ծառայությունը` վերջնականապես ավարտելով իր զինվորական կարիերան։ 1919 թվականին հրաժարվելով Ավստրիայում Հաբսբուրգ ընտանիքի բելեր իրավունքներից` սկսել է հանգիստ կենսակերպ վարել։ Զբաղվել է գեղանկարչությամբ, որից ստացած եկամուտը սպայական կենսաթոշակի հետ համալրում էր նրա ընտանեկան բյուջեն։ Զբաղվել է նաև լուսանկարչությամբ։

Մահացել է 1969 թվականի մայիսի 21-ին Զալցբուրգում։ Նրա թոռնուհին Helvig Jordis от Lohausen 2009 թվականին Զալցբուրգի թանգարանին է նվիրել Հենրիխ Ֆերդինանդի աշխատանքների լայնածավալ հավաքածուն` բաղկացած մոտավորապես 500 ջրանկարներից, բազմաթիվ նկարներից և 80 ֆոտոալբոմներից։

Ընտանիք
-------

1919 թվականի նոյեմբերի 29-ին Մյունխենում ամուսնացել է Maria Karoline Ludescher (1883-1981) հետ։ Ունեցել են երեք երեխա`

* Կոմս Heinrich von Habsburg-Lothringen (1908-1968)
* Կոմս Ottmar von Habsburg-Lothringen (1910-1988)
* Կոմսուհի Veronika von Habsburg-Lothringen (1912-2001)

Ծանոթագրություններ
------------------

1. 1 2 3 4  Web umenia (словацк.)
2. 1 2 3 4  Salzburgwiki (գերմ.)
3. 1 2 3 4 5  *Lundy D. R.* The Peerage
4. ↑  Laut Peter Broucek (Hrsg.): *Ein General im Zwielicht – Erinnerungen des Edmund Glaises von Horstenau.* Böhlau, Graz 1980, ISBN 3-205-08740-2, S. 163, Fn. 83 war Heinrich Ferdinand schon ab 1897 Leutnant und ab 1903 Rittmeister dieses Regiments.
5. ↑  Eva von Schilgen: *Ein fürstlicher Künstler und Entrepreneur.* (PDF; 1,1 MB). In: *Society.* Heft 3/4, 2009, S. 138–140.
6. ↑  Maria Karoline Ludescher (անգլ.)

Արտաքին հղումներ
----------------

* Erzherzog Heinrich Ferdinand von Habsburg-Lothringen - Offizier, Maler und Fotograf (1878-1969) (գերմ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · WeRelate · Rodovid |
|  |
| Չափորոշչային վերահսկողություն | GND: 138379769 · ISNI: 0000 0000 7376 2074 · LCCN: n2010004650 · VIAF: 89928823 · WorldCat VIAF: 89928823 |

 |